Exqrch/javanese-Komodo-pixelgpt huggingface dataset:
Sawijining dina, radèn Sidapaksa nepsu banget dikira slingkuh, garwané
Banjur Sri Tanjung celathu yèn manawa dhèwèké dipatèni, sing metu dudu getih nanging banyu arum, mula dhèwèké ora salah
Tenan, Sri Tanjung dicubles, sing metu dudu getih sing mambu amis, nanging banyu sing wangi ambuné
Mula nganti saiki kutha krajan Blambangan jenenge Banyuwangi.
Sato kéwan Kéwan, iku organisme kang digolongké ing karajan Animalia utawa Metazoa
Kéwan iku makluk urip kang ana ing alam semesta
Kéwan bisa kasusun saka siji sèl (uniselular) utawa akèh sèl (multiselular)
Para èlmuwan nglasifikasiaké kéwan dadi 2 golongan utama, yaiku kéwan nduwé balung mburi lan kéwan tanpa balung mburi
Kéwan uga diklasifikasiké miturut jinis panganané
Ing ngisor iki, pratélan sato kéwan dituduhaké.
Basa walikan Malangan Sejarahing
Basa walikan cara Malangan iki pramilane diucapake karo para bromocorah sing yèn jaman saiki pada karo preman
Nanging bromocorah iki tujuanne saé, ya iku merjuangake nasibe wong cilik lan rakyat saka panindésaning Walanda ing jaman iku
Kanggo mbingungke Walanda lan teliksandhine, para bromocorah iku nganggé basa sing diwalik-walik lan basa iku mau sing dadi tenger-tengere basa walikan khas kuta Malang
Basa iki milai ana ing taun 1930an
Basa sing diwalik ukarane ora mung basa jawa, nanging yo soko basa liyané, ya iku basa arab, meduro, indonesia lan liyané
Basa walikan Malangan ini asline saka walikaning Basa Jawa lan Basa Indonesia
Akèh kosakatane barang sing asaling saka cara lokalan
Upami: Nanging ana manèh kang asalé saka basa Jawa Malangan dhéwé
Kaya ta Lan ora kabèh ukara sing bisa diwalik-walik, kaya ta Conto Basa Walikan
Conto liyané:(Walikane ora mesti letterlijk)
Sekar Banyuwangen Sekar Banyuwangen iki asliné mung patang larik lan racaké dibolan-balèni nganggo cara dawa utawa cara cendhek
Seni swarané ya béda karo seni swara Jawa, lan diarani cengkok Mandarin
Sekar Banyuwangen umuré wis tuwa, kira-kira wis atusan taun
Saiki milai dinyanyèkaké wayah Seblang utawa kanggo jogèd Sangiyang (Sang Hyang) sing wis ilang milai taun 1926
Tembang-tembang iki uga dinyanyèkké ing kasenian Gandrung
Sekaran Banyuwangen iki akèh macemé ya iku :
Condro Dewi Condro Dewi iku Sekar Banyuwangen
Tèks tembang Condro Dewi: "Condro Dewi" " Yoro Murtosiyam" "Moro mundur, Moro mundur" "Kembange, kembang pothetan"
Paribasan Paribasan iku unèn-unèn kang ajeg panganggoné, mawa teges entar lan ora ngemu surasa pepindhan
Ana ing basa Jawa biasa diarani saloka lan ana uga kang ngarani bebasan
Tetuwuhan Tetuwuhan utawa thethukulan iku ing èlmu Biologi tegesé titah kang kagolong Regnum Plantae, ing antarané: kabèh tetuwuhan mawa pembuluh, kang semu lan kang sajati (lumut ati, lumut, paku-pakuan uga tetuwuhan wewiji)
Ing vèrsi taksonomi tetuwuhan tinentu, alga ijo uga kalebu ing karajan ("regnum") iki
Tetuwuhan iku jinis titah autotrof kang mupangataké klorofil kanggo komponèn pangowah ènèrgi foton saka cahya srengéngé dadi ènèrgi kimiawi kang wujudé gula
Prosès pangalihan iki diarani prosès fotosintesis
Amarga solahé kang autotrof, tetuwuhan iku ana ing posisi angka siji ing ranté ilèn ènèrgi liwat titah (ranté panganan)
Amarga warna ijo dominan banget ing anggota karajan iki, mula jeneng liya kang dianggo yaiku Viridiplantae ("tetuwuhan ijo")
Jeneng liyané yaiku Metaphyta
Klasifikasi tetuwuhan mangsa kapungkur nglebokaké uga kabèh jinis alga lan fungi (kalebu jamur lendhir) minangka anggotané
Kritik-kritik kang muncul sabanjuré agawé fungi dipisahaké saka tetuwuhan
Sanadyan stasioner, fungi asipat "saprotrof", olèh ènèrgi saka sisa-sisa bahan organik
Kajaba iku, dhindhing sèl fungi ora kasusun saka bahan kang padha karo tetuwuhan lan malahan mèmper kéwan
Sapérangan gedhé alga banjur wiwit dipisahaké saka kaanggotaan tetuwuhan amarga ora duwé diferensiasi jaringan lan ora ngembangaké klorofil minangka pigmen panangkap ènèrgi
Panggunaan tèknik-tèknik biologi molekuler marang filogèni tetuwuhan pranyata mènèhi panyengkuyung pamisahan iki
Nalika sawijining tetuwuhan dikarepaké minangka grup organisme tinamtu utawa taxon, racaké tegesé salah siji konsèp
Panglompokané yaiku: Cara liya yaiku liwat sawijiningcladogram, kang nuduhaké gayutan evolusionèr
Sajarah évolusi tetuwuhan durung ditata kanthi pepak, nanging salah siji kang wis ditampa yaiku
Watara 350,000 spésies saka tetuwuhan kang ana wektu iki
Taun 2004, watara 287,655 spésies wis ditepungi, ing antarané 258,650 yaiku awujud tetuwuhan ngembang, 16,000 bryophyta, 11,000 pakis lan 8,000 alga ijo
Wikibooks "" gadhah kaca kanthi sesirah
Beksan Topèng Malangan Jogèd Topèng Malangan iku jogèd asil campuran antarané budaya Jawa Tengahan, Jawa Kulonan lan Jawa Wétanan (Blambangan lan Using) saéngga oyoting obahan jogèd iki ngandhut unsur gabungan dinamis lan musik saka etnik Jawa, Madura lan Bali
Salah siji kaunikané ya iku ing modhèl piranti musik sing dinggo kaya ta rebab (siter Jawa) suling Madura (sing mèemper karo trompet Ponorogo) lan karawitan modhèl Blambangan.
Tlatah Tlatah iku tegesé wadhah utawa ruangan sing ana ing alam jagad
Tlatah iki bisa awujud gunung, sagara, samodra, kedhung nganti nagara
Ing ngisor iki njabarake rupa-rupaning tlatah :
Dhialèk Ngayogyakarta Basa Jawa Ngayogyakarta utawa carabasa Ngayogyakarta iku carabasa Jawa sing akèh tinemu utawa dianggo sajeroning pirembugan ing tlatah Ngayogyakarta
Wong Nyogja iku rada seneng nyekak omongan, utawa nambahi ukara supaya kaprungu luwih manteb
Tuladha: Wong Nyogja uga seneng nambahi aksara "m" nèng ngarepé ukara utawa jeneng sing wiwitané b
Contoné: Baciro(jeneng kampung)= mbanciro besuk= mbesuk
Dhialèk Surakarta Basa Jawa Surakarta utawa carabasa Surakarta iku sawijine Carabasa Jawa sing dituturaké ing Surakarta
Carabasa iki kalebu carabasa Jawa sing alus
Carabasa Surakarta lan carabasa Ngayogyakarta lumrahe padha karo basa Jawa baku
Amarga, carabasa-carabasa iku mau dadi dhadhasaring basa Jawa baku iku dhewe
Ing padinan, carabasa Surakarta nduweni cara pocap lan tetembungan sing rada beda karo basa Jawa baku kaya ta ning = nanging, we = wae, enek/eneng = ana, guwak/guwang = buwang, lsp
Carabasa Surakarta nduwe saperangan pibeda karo carabasa Ngayogyakarya kaya ta tembung we/e = je, tembung nyat = cen (pañcen), tembung rencang = kañca (krama).
Rama Rama uga bisa diarani Prabu Ramawijaya yaiku ratu ing Pancawati
Prabu Ramawijaya putrané Prabu Dasarata ing Ayodya saka garwa Dèwi Reghu utawa Sukasalya
Prabu Ramawijaya iku tokoh mligi Ramayana, salah siji wiracarita saka tanah Indhia kang uga misuwur ing tanah Jawa
Dasanamané (jeneng liya): Prabu Sri Bathara Rama (titah titising Bathara Wisnu), Prabu Ramawijaya (tansah jaya/unggul ing payudhan), Rama Reghawa (putrané Dèwi Reghu/Sukasalya), Ramabadra (sumunar lir purnamasidhi), Ramacandra, lan Ramayana
Prabu Dastharastha duwe garwa cacah telu: Dèwi Reghu, Dèwi Kekayi lan Dèwi Sumitra
Dèwi Reghu peputra Raden Rama Reghawa, Dèwi Kekayi peputra Radèn Barata, lan Dèwi Sumitra peputra Radèn Laksmana lan Radèn Satrugna (Tugena)
Sadurungé kagarwa Prabu Dasarata, Kekayi duwé panuwun, yèn samengko patutan kakung, kudu kalilanana jumeneng nata ing Ayodya
Tanpa menggalih kang wening, Prabu Dasarata nyaguhi, nadyan wis patutan pembarep kakung Radèn Rama
Kabèh putrané Prabu Dastharastha digulawenthah déning Begawan Wasistha, saéngga bisa dadi satriya utama turta sekti mandraguna
Sawijining dina Rama ngleboni sayembara ing nagara Matilidirja, lan klakon mboyong Dèwi Sinta, putriné Prabu Janaka
Satekané ing Ayodya, Rama nedya dijumenengaké ratu, nanging Dèwi Kekayi (garwané Prabu Dasarata) ngucik janjiné Prabu Dastharasttha kang naté kawiyon, ya iku bakal njumenengaké ratu putrané kang patutan karo Kekayi
Kejaba iku, Sang Dèwi Kekayi nyuwun supaya Prabu Dastharattha nundhung Rama saka praja supaya ora ngrégoni Barata anggoné mangreh praja Ayodya
Bebarengan karo Dèwi Sinta lan didherekaké Radèn Laksmana, sigra manjing sajeroning alas
Nalika manjing telenging alas Dhandaka, Dèwi Sinta ilang didhustha Prabu Dasamuka, ratu buta saka Ngalengka
Wektu iku Rama lagi mbedhag kidang kencana kang dipingini Dèwi Sinta
Rama duwé bala wujud kethèk pirang-pirang
Mula, dudu duwé bala kethèk iku, amarga biyèn wis tau mitulungi kasangsayané Narpati Sugriwa kang kejepit ana wit asem dhampit amarga pancakara mungsuh kadangé tuwa, Subali
Sabanjuré Subali klakon dipatèni Rama, saéngga Sugriwa bisa dadi ratu ing Guwa Kiskendha lan nggarwa Dèwi Tara
Minangka piwalesing budi, Sugriwa banjur dhawuh marang wadyabalané (para kethèk) supaya mbiyantu marang Rama anggoné ngupadi garwané, Dèwi Sinta, kang didhustha Dasamuka ratu buta ing Ngalengka
Ramawijaya dalah para kethèk banjur padha yasa pasanggrahan ing gunung Malyawan (sok dikocapaké gunung Mangliawan)
Pasanggrahan dadi wewangunané ora béda kaya kedhaton (kraton), mula banjur katelah Kraton Pancawati
Raden Rama banjur jumenang nata kanthi jejuluk Prabu Ramawijaya
Kejaba iku, Narpati Sugriwa sabalané banjur suwita marang Prabu Rama
Rama kang dibiyantu déning Narpati Sugriwa sawadyabalané lan Radèn Wibisana (rayiné Prabu Dasamuka kang mbaléla ngiloni Prabu Rama) klakon nglurug menyang nagara Ngalengka.
Gelaré ngrebut baliné Sinta, nanging ing batin kang baku mbrasta tumindhak dur angkara budi candala kang sinandhang déning Dasamuka
Prabu Rama kang nglungguhi kautaman wusanané bisa unggul yudané
Dasamuka sirna kataman jemparing pusaka aran "Guhyawijaya" (Guhya iku mengku teges "ghaib", déné "wijaya" tegesé kamenangan
Dadi tegesé kamenangan kang sinadhi /gaib)
Ragané Dasamuka banjur ditableg gunung Pangungrungan iya Somawana déning Senggana/Anoman
Sawisé brubuh Ngalengka, sapatiné Dasamuka, Prabu Rama banjur ngangkat Wibisana jumenang nata ing Ngalengka
Nanging ora let suwé, Wibisana banjur lereh keprabon saperlu madeg pandhita
Dhampar Ngalengka banjur dilintiraké marang putrané sesilih Radèn Denthawilukrama kang sawisé jumeneng nata jejuluk Prabu Bisawarna
Ing carita-carita Padhalangan, yuswané Prabu Ramawijaya kalebu dawa banget, ya iku wiwit jaman Ramayana (perang Giriantara) nganti bablas tekan jaman Mahabharata (Pandhawa)
Ing pungkasan sugengé, Prabu Rama manitis ana ragané Prabu Kresna, nata ing Dwarawati, Radèn Laksmana manitis ana ragané Radèn Arjuna lan banjur pindhah ana ragané Prabu Baladewa
Déné para wadyabala wanara uga banjur padha ilang musna saragané, kejaba Anoman kang tumeka pati ing jamané Prabu Sri Aji Jayabaya ing Mamenang utawa Kedhiri (lumebu carita Wayang Madya).
Lesmana Lesmana utawa Laksmana (basa Sangskerta: लक्ष्मण, "Lakṣmana") iki rayiné Prabu Rama kang setya ndhèrèkaké kangmasé rikala Prabu Rama kasébrataké menyang wana Dandaka
Alas kang wingit kepati paribasan Sato mara sato mati janma mara kapiluyu
Papaning para jim, sétan lan dununging para raseksa
Ya ing wana Dandhaka iki Dèwi Sinta garwané Prabu Rama Cinidra déning Prabu Dasamuka awit krenahing abdiné Prabu Dasamuka kang aran Kala Marica kang malih maujud dadi kidang kencana saperlu nggora godha Dèwi Sinta
Sang Dewi kapilu marang kaéndahané kidang Kencana nganti lali purwa duksina manawa teteluné lagi ana madyaning alas kang gawat kaliwat
Kidang musna lan Sang Dèwi aminta ingkang raka Prabu Rama supaya arsa ambujung nganti kacandhak arsa kanggo klangenan
Sadurungé tindak Prabu Rama dhawuh ingkang rayi Radèn Lesmana anjaga kasugengané ingkamg mbakyu Rakyan Sinta
Sauwisa sawatara wektu sanalika ana swara sambat-sambat ngarih-arih njaluk pitulung kang amadhani swarané Prabu Rama
Awit saka kuwatiré Dèwi Sinta paring dhawuh énggal-énggal budhal saperlu asung pitulung marang ingkang garwa mangka ing satemené swara iku mung apus krama saka swarané Kala Marica
Radèn Lesmana percaya marang kasektèné ingkang Raka mula nduwa kersané Dèwi Sinta nanging tinampa cubriya manawa ingkang rayi gadhah rasa milik ngrusak pager ayu marang dhèwèké
Rumangsa gerah panggalih awit dinakwa kang kaya mangkono mula tanpa saraba ngunus pusaka kanggo nugel planangané dhéwé lan sanalika planangan kang tugel mau musna lan ing kono ana wujud curiga kang aran pulanggeni
Banjuring carita para maos kaaturan mriksanana kitab wiracarita Ramayana.
Dollar Suriname Dollar Suriname iku mata valuta Suriname wiwit taun 2004
Sadurungé ya Gulden Suriname
Valutané diganti amarga gulden Suriname ngalami hiperinflasi
Banjur dhuwit 1.000 gulden Suriname diganti 1 dollar
Nanging koin-koin olèh dienggo manèh nganggo aji sing mbiyen.
Basa Basa minangka sistem komunikasi simbolik ingkang dipun-ginakaken déning manungsa kanggé kaperluan interaksi sosial
Sistem iki kalebu panggunan simbol-simbol, utawa tembung, ingkang dipun-ginakaken kanggé nyatakaken lan ngéwahaken pikiran, rasa, lan idé-idé
Basa dados médhia éksprési diri lan kanggé nglestarekaken budaya lan elmu
Basa minangka sarana penting kanggé ngewahi lan nyimpen informasi, lan ugi minangka alat kanggé ngawujudaken interaksi sosial
Manungsa migunakaken basa ing saben aspek urip, wiwit saka komunikasi sadidinten ngantos ing bidang ilmiah lan sastra
Basa manungsa punika misuwur amargi kaanekaragan budaya lan sajarahipun, kanthi pangowahan ingkang katingal nyata antawisipun budaya sarta salami mangsa
Estimasi ingkang tepat gumantung dhumateng pamisah (dikotomi) ingkang dipundamel antawisipun basa lan dialek
Basa uga minangka médhia kanggé nglestarekaken lan nyebarken budaya
Ing lestantunipun, basa ngewahi lan nyimpen nilai, adat-istiadat, lan tradhisi saking generasi tumuju generasi sanesipun
Kajawi punika, basa dados sarana kanggé nggathukaken lan nggayuh pahaman antar-wong ing macem-macem latar belakang budaya lan sosial
Kanthi wujud sastra, dongeng, lan crita rakyat, basa dados alat kanggé nglestarekaken lan ngrumat khasanah budaya
Saben basa nduwèni cara dhewe kanggé ngrumusaké lan nyatakaké idé lan émosi, nggawé saben basa duwé keunikan lan keindahan dhewe
Saben basa nduwéni struktur lan aturan dhéwé-dhéwé
Struktur basa iki nyakup sawetara unsur utama kayata fonologi (sistem swara), morfologi (struktur lan bentuk tembung), lan sintaksis (aturan nggawe kalimat lan struktur frasa)
Kosakata lan gramatika saben basa beda-beda, nyebabaké saben basa duwéni ciri khas lan kapasitas ékspresi dhéwé
Struktur lan aturan basa iki nduweni peran penting ing cara manungsa nyatakaké lan ngolah informasi
Kanthi mangertos struktur lan aturan basa, siji bisa luwih ngerti carane basa bisa ngemot lan nglestarekaken budaya lan pengetahuan
Basa-basa ngalami evolusi lan kaanekaragaman sakmenika, lan sejarah evolusinipun saged dipunrekonstruksi kanthi membandhingake basa-basa modhèren kanggé netepaken sipat-sipat ingkang kedah dipunkagungan déning basa moyangipun supados tahap-tahap pambangunan ingkang saklajengipun saged kedah dumadi
Sekelompok basa ingkang ndherek saking moyang ingkang sami dipuntepang minangka kulawarga basa; tinimbangipun, basa ingkang sampun kabuktèkaken boten gadhah sedherek saking basa sanèsipun, ingkang gesang utawi boten, kawastanan minangka basa isèlat
Ugi wonten akèh basa-basa ingkang dereng kabuktèkaken sedherekipun, lan basa-basa ingkang saged kemawon boten naté wonten
Konsensus akademis ngemot manawi antawisipun 50% dumugi 90% basa ingkang dipunrembag ing wiwitan abad kaping 21 punika saged kemawon sampun dados punah ing taun 2100
Basa Lisan inggih punika satunggaling cara komunikasi ingkang kaginakaken déning manungsa, ingkang ngginakaken tembung-tembung ingkang kacithak saking kosakata ingkang ageng (kirang langkung 10.000 tembung)
Basa lisan punika dipuncampuraken kalih maneka warni jeneng lan dipunpocapaken ngginakaken organ cangkem
Tembung-tembung ingkang dipunpocapaken punika katata dadi untaian frasa lan ukara ingkang dipungrupaken miturut tatanan sintaksis
Frasa-frasa lan ukara punika dados alat komunikasi ingkang wigati, amargi ngandharaken gagasan lan pikiranipun tiyang
Basa lisan punika ugi dipun-ginakaken dhateng gayutan sosial, edukasi, lan budaya, dadosipun satunggaling aspek penting dhateng identitas lan kebudayaan tiyang
Basa Aksara inggih punika satunggaling cara komunikasi ingkang kaginakaken déning manungsa, ingkang ngginakaken tembung-tembung ingkang kacithak saking kosakata ingkang ageng (kirang langkung 10.000 tembung)
Basa tulisan punika katulis wonten ing médhia kados dluwang, blabak, komputer, lan médhia sanèsipun
Cara puniki dados satunggaling alat komunikasi ingkang wigati amargi saged nyimpen lan nyebaraken informasi kanthi cara ingkang langgeng.
Basa aksara punika ugi dados alat kanggé nglestarekaken kabudayan lan sastra, ugi minangka jembatan kanggé silaturahmi antar-budaya lan antar-generasi
Tiyang saged ngrasakaken lan mangertosi gagasan ingkang dipunsebataken déning panulis sanajan sampun mangsa suwé
Basa Isarat inggih punika satunggaling wangun basa ingkang ngutamakaken basa awak lan obahing lambé, dene boten ngginakaken swara minangka médhia komunikasi
Kaum tunarungu inggih punika golongan utami ingkang ngginakaken basa puniki
Basa isarat punika dipun-ginakaken ngginakaken kombinasi saking tangan, orientasi lan obahing tangan, lengen, lan awak, sarta ekspresi praupan kanggé ngungkapaken pikiran lan gagasan
Basa isarat punika penting dhumateng komunitas tunarungu amargi nyedhiyakaken cara kanggé komunikasi ingkang efektif lan inklusif
Basa isarat ugi minangka jembatan kanggé komunikasi antar-tiyang ingkang gadhah kabetahan beda ing babagan pangrungu lan komunikasi
Struktur lan Unsur Basa
Fonem punika satunggaling unit dasar swanten ing basa ingkang gadhah fungsi nyawisaké makna
Saben fonem gadhah ciri swanten ingkang bénten, ingkang saget ngowahi arti tembung
Dados, ing basa Inggris, fonem /p/ lan /b/ bénten ing cara wicanten mlipir lan kacipet, lan punika nyawisaké bedanipun arti tembung "pat" lan "bat"
Fonem mboten namung kalebet swanten konsonan lan vokal, ananging ugi kalebet unsur-unsur swanten sanèsipun kayata nada, tekanan, lan intonasi
Pasinaon babagan fonem punika wigatos tumrap nyinaoni struktur fonologis basa, lan ugi mbantu nyinaoni lan ngatasi masalah wicanten lan pangerten basa
Fonologi punika salah satunggaling cabang linguistik ingkang nyinaoni babagan fonem
Aspèk punika wigatos amargi swanten dados tihang saking wicanten lan serat ing saben basa
Fonologi nyinaoni caranipun swanten individu lan kombinasi swanten dipun-ginakaken ing basa kanggé nyiptakaken makna lan bédanipun antawisipun tembung
Ugi kalebet nyinaoni intonasi lan tekanan swanten, ingkang saget ngowahi arti utawi nambah diménsi ékspresi ing basa
Fonologi saget béda-béda miturut basa lan dialek, ngasilaké ciri khas saking saben basa
Penelitian babagan fonologi saget mbantu mangertosi caranipun anak sinau wicanten lan mangertosi basa, lan ugi saget mbantu diagnosa lan ngatasi masalah wicanten
Morfem punika satunggaling unit makna panglempit ing basa, saget ugi dipunanggep minangka unit dasar saking konstruksi morfologi
Saben morfem gadhah arti ingkang mandhiri lan mboten saget dipunpecah dados unsur-unsur ingkang langkung alit tanpa kalebet artinipun
Morfem dipuncela dados kalih, inggih punika morfem bébas lan morfem terikat
Morfem bébas saget dipunanggep minangka tembung ingkang gadhah makna nalika dipunucapaken dhéwé, kayata "buku" utawi "lari"
Déné morfem terikat mbutuhaken dipungabung kaliyan morfem sanèsipun kanggé nggawé arti, kayata awalan "ber-" utawi akhiran "-an"
Pasinaon babagan morfem mbantu nyinaoni cara basa ngowahi lan nggawé makna énggal liwat prosès morfologi lan mbantu mangertosi struktur lan kekayaan basa
Morfologi punika pasinaon babagan struktur lan wujud tembung
Aspèk punika nyinaoni caranipun tembung-tembung dipunwujudaken saking morfem
Morfologi nyinaoni caranipun kombinasi morfem saget nggawé tembung énggal lan owah-owahan makna tembung
Morfologi ugi nyinaoni prosès derivasi lan infleksi tembung
Derivasi nyinaoni caranipun tembung dipunowahi dados jinis tembung sanèsipun, dene infleksi nyinaoni owah-owahan ing tembung kanggé nyocogake konteks gramatikal, kayata jumlah, wektu, lan kasus.
Panaliten ing morfologi wigatos kanggé mangertosi struktur lan kekayaan basa, lan wigatos ugi kanggé pangajaran basa lan penerjemahan
Tembung punika satunggaling unsur dasar wonten ing basa ingkang dipun-ginakaken kanggé nyiptakaken makna lan ékspresi
Fonem lan morfem gadhah peran wigati wonten ing pembentukan tembung
Foném punika satunggaling unit swanten paling alit wonten ing basa ingkang tanpa makna, nanging nalika dipun-gabungaken, saget damel suku kata lan morfem
Morfem, wonten ing sisih sanesipun, punika satunggaling unit makna paling alit wonten ing basa
Kumpulan saking morfem-morfem ingkang kaatur kanthi cara tartamtu saget damel tembung-tembung kalihan makna utuh
Proses nggabungaken foném dados morfem lan morfem dados tembung punika dhasar saking pembentukan lan ekspresi wonten ing basa
Saben tembung gadhah fungsi lan peran wonten ing kalimat, ingkang saget kalebu minangka tembung aran, tembung kriya, tembung sesulih, lan sanès-sanèsipun
Struktur tembung saget sederhana, kados ta tembung ingkang kawangun saking satunggaling morfem (contonipun, "buku"), utawi saget uga komplèks, ngemot gabungan sawetara morfem (contonipun, "nggambaraken")
Tembung saget owah bentuk lan makna gumantung konteks wonten ing panggunaanipun, kados ta owah-owahan morfologis kanggé nyocogake wektu, jumlah, lan sanès-sanèsipun
Ngertos tembung lan caranipun panggunaanipun punika bagian wigati saking sinau basa, amargi nyedhiyakaken dasar kanggé komunikasi lan pangertosan
Nganalisis tembung lan strukture ugi wigati wonten ing bidang linguistik, kanggé ngertos caranipun basa mbentuk makna lan caranipun basa dipun-ginakaken déning manungsa wonten ing saben aspek kauripan
Sintaksis punika cabang linguistik ingkang nyinaoni struktur kalimat lan cara tembung-tembung kaatur dados frasa lan kalimat
Sintaksis fokus wonten ing aturan-aturan ingkang ngatur caranipun tembung-tembung dipun-gabungaken kanggé damel kalimat ingkang gramatikal lan ngemot makna
Aspek punika kalebet nyinaoni pola-pola kalimat, urutan tembung, lan relasi antawisipun unsur-unsur wonten ing kalimat
Sintaksis saget béda-béda antawis basa, lan panaliten wonten ing babagan punika saget mbantu ngertos caranipun basa-basa béda ngatur informasi lan nyampèkaken pikiran
Pangertosan babagan sintaksis ugi penting kanggé pangajaran basa, penerjemahan, lan pangembangan téknologi basa kados ta sistem pangènal basa alamiah lan terjemahan mesin.
Mlathi Mlathi ("Jasminum sambac") iki kalebu kaluwarganing "Jasminum"
Tuwuhan iki kasebar ing saindhenging donya, ing tlatah tropis nganti tlatah sub-tropis
Lan duluré uga ana 300 rupa sing dikénal ing donya
Iki kalebu jinis tetuwuhan sing thukulé ngerambat lan bisa ditandur ning endi-endi papan panggonan
Kembang mlathi lumrahé wernané putih, lan ana sing rada semu kuning
Mlathi ana sing makuthané manunggal uga ana kang makuthané rangkep dadi katone kaya tumpuk tinumpuk
Karana ambuné sing arum lan kuwat, mila kembang iku akèh gunané
Saliyané kanggo wangen-wangen, mlati uga didadèkaké rerenggan kanggo temantén wadon ing Asia Kidul lan Asia Tenggara, kalebu Tanah Jawa
Mlathi lumrahé urip ing laladan tropis
Nanging saliyané iku, mlati uga didadékaké campuran kanggo unjukan tèh, sing lumrahé dijupuk saka tèh ijo
Jaman papréntahan Présidhèn Soeharto, pamaréntah ngukuhaké Surat Dudutan Présidhèn Nomor 4 taun 1993
Ing surat iki ngukuhaké "Hari Cinta Puspa dan Satwa Nasional" tanggal 5 November 1993
Dina iku uga, ana telung kembang kang dikukuhaké dadi idéntitas Bangsa Indonésia
Puspa (tuwuhan utawa flora) kang dikukuhaké ya iku Puspa Bangsa, Puspa Pesona, lan Puspa Langka
Déné kang dikukuhaké dadi Puspa Bangsa ya iku kembang mlathi utawa kang duwé jeneng latin "Jasminum sambac"
Kembang mlathi bisa kanggo "bunga tabur" lan indhustri tèh
Saliyané iku kembang mlathi uga bisa dadi minyak wangi, wewangèn ruwangan, bahan kosmétik, obat utawa "farmasi", lan dadi "aroma terapi"
Ing babagan adat utamaning ing Nuswantara, kembang mlathi iki dadi salah sawijining kembang utama kang pesthi dadi bagian utama ana sajroning upacara adat
Mlathi lumrah dadi sajen utawa ubarampe upaca, dadi rerengganing rikma ("hiasan rambut"), nganti dadi bisa dadi bahan dhekor adicara
Tèh mlathi uga diarani tèh wangi
Diarani tèh wangi amarga ambuné kang wangi amarga duwé arume saka godhong tèh kang pancén wis wangi lan ketambahan arume kembang mlathi kang sangsaya wangi
Tèh mlathi kalebu tèh kang kondhang ing Indhonésia
Tuladhané tèh ijo kang dicampur kembang mlathi lan kembang gambir saéngga wangi mlathi lan wangi kang kas sangsaya krasa nalika tèh digawé wédang tèh lan dicongi banyu panas